એવું નથી કે અમેરિકામાં લોકો લાગણીભીના નથી થતા. પ્રમુખ બરાક ઓબામાએ પ્રમુખપદ ગ્રહણ કર્યું ત્યારે રચેલાં-ઘડેલાં-કૂટેલાં લાગણીવાળાં વાક્યો અમેરિકાની યુનિવર્સિટી ઑફ વર્જિનિયાના ડૉ. જોનાથન હેઇડ્ટે કહ્યું કે આ એક કામચલાઉ શો હતો. વાઇટ હાઉસમાં આવ્યા પછી પ્રમુખ ઓબામાએ અફઘાનિસ્તાનથી માંડીને મુસ્લિમ દેશો કે પોતાના દેશમાં કેટલી ક્રૂરતાથી ચારેકોર મિલિટરી અને જાસૂસી જાળ પાથરી દીધી છે. લાગણી વગરનો માણસ નયોર્ ઢોર છે. જે માણસ લાગણીપ્રધાન હોય છે તેને ‘ન્યુ સાયન્ટિસ્ટ’ની ભાષામાં સેલ્ફવર્થ લાગે છે. પોતાનું જીવન કે જીવનપ્રણાલી લેખે લાગે છે. જીવ્યું સાર્થક લાગે છે. આજે હૉલીવુડમાં લવસ્ટોરીઓ ઓછી જોવા મળે છે. લવ હોય તો સ્ટોરી થાયને? એ માટે તમારે હિન્દુસ્તાન-પાકિસ્તાન આવવું પડે જ્યાં હજી પણ ચારેકોર પ્રેમ પાંગરે છે. અરે! અંગ્રેજીમાં માત્ર લવ શબ્દ છે. આપણા બન્ને દેશમાં? પ્રેમ, પ્રીતિ, રતિ, અનુરાગ, ઇશ્ક, પ્યાર, મહોબ્બત, ઝુકાવ વગેરે શબ્દો છે. અંગ્રેજી પ્રેમિકા કે પ્રેમી માટે લવર શબ્દ છે અને આપણો એક જ શબ્દ પ્રેમિકા માટે કેટલો સટલ શબ્દ (ઊંડો) છે. પ્રાણવલ્લભા! આ દેશ ‘પ્રાણવલ્લભાઓ’ થકી મહાન છે.